Satyros z Élidy

Satyros (Satyros) bol dvojnásobný víťaz olympijských hier v boxe v štvrtom storočí pred Kr.Pausanias, Periégésis tés Hellados, 6,4,5.

Satyros, syn Lysianaka z Élidy, príslušník starobylého kňazského rodu Iamovcov z Olympie, zvíťazil v boxe (pygmé) na 112. a na 113. olympijských hrách v rokoch 332 a 328 pred Kr. Okrem toho sa stal tiež päťnásobným víťazom pästných zápasov na nemejských a dvojnásobným na pythijských hrách. V Olympii sa box zaviedol na 23. hrách v roku 688 pred Kr. a zvíťazil v ňom Onomastos zo Smyrny.Eusebios, Kronika 2,193.

Staroveký autor Pausanias v druhom storočí na svojej ceste Gréckom navštívil aj Olympiu a v olympijskej Altide videl sochu Satyra. Pausanias uvádza, že bola dielom aténskeho sochára Silanióna. Z antiky sa zachovala len jedna originálna socha olympijského víťaza, a to tiež nie celá. Je z bronzu, predstavuje hlavu Satyra z Élidy a realisticky mu zobrazuje črty tváre.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy